Projekti kirjeldus: Projektiga nähakse ette viie piirkondliku õpikoja korraldamine kolmes järjestikuses etapis aastatel 2006–2007. Esimeses ettevalmistavas etapis luuakse kontaktid asjaomaste osapooltega (diplomaadid ja eksperdid), peetakse ettevalmistavaid kohtumisi ja koostatakse teabepakette, jätkatakse sihtriikides teadusuuringuid ja konventsiooni rakendamise seisu läbivaatamist ning luuakse projektile Interneti-põhine teabehalduse ja koostöö juhtimise süsteem. Teise etapi eesmärk on suurendada diplomaatide ja ulatuslikumalt teatavate valitud riikide asutuste teadlikkust bioloogiliste ja toksiinrelvade konventsiooni tähtsusest ning luua tingimused asjaomaste riikide tõhusaks osalemiseks projekti kolmandas etapis. Selleks korraldatakse valitud riikide diplomaatidega rida kohtumisi Brüsselis, Genfis, Haagis ja New Yorgis, kus bioloogiliste ja toksiinrelvade konventsiooniga seotud diplomaatiline tegevus tavaliselt toimub. Projekti kolmandas etapis on ette nähtud viis piirkondlikku õpikoda: a) bioloogiliste ja toksiinrelvade konventsiooni käsitlev töörühm allakirjutanud riikidele ja kolmandatele riikidele Lääne- ja Kesk-Aafrikas, et võimaldada otsustajate ja piirkondlike organisatsioonide, nt Aafrika Liidu osalemist. Osalema kutsutakse Kameruni, Kesk-Aafrika Vabariigi, Tšaadi Vabariigi, Côte d'Ivoire'i, Gaboni, Guinea, Libeeria ja Mauritaania esindajad. Mitmed ELi esindajad tutvustavad osalejatele bioloogiliste ja toksiinrelvade konventsiooniga liitumise tähtsust ja kasulikkust ning samuti ELi algatusi massihävitusrelvade leviku tõkestamisel ja desarmeerimisel. Ka kõnealuse piirkonna bioloogiliste ja toksiinrelvade konventsiooni osalisriigid kutsutakse töörühmas osalema; b) bioloogiliste ja toksiinrelvade konventsiooni käsitlev töörühm allakirjutanud riikidele ja kolmandatele riikidele Ida- ja Lõuna-Aafrikas, et võimaldada otsustajate ja piirkondlike organisatsioonide, nt Aafrika Liidu osalemist. Osalema kutsutakse Angola, Burundi, Komooride, Djibouti, Eritrea, Madagaskari, Malawi, Mosambiigi, Namiibia, Somaalia, Tansaania Ühendvabariigi ja Sambia esindajad. Mitmed ELi esindajad tutvustavad osalejatele bioloogiliste ja toksiinrelvade konventsiooniga liitumise tähtsust ja kasulikkust ning samuti ELi algatusi massihävitusrelvade leviku tõkestamisel ja desarmeerimisel. Ka kõnealuse piirkonna bioloogiliste ja toksiinrelvade konventsiooni osalisriigid kutsutakse töörühmas osalema; c) bioloogiliste ja toksiinrelvade konventsiooni käsitlev töörühm allakirjutanud riikidele ja kolmandatele riikidele Lähis-Idas. Osalema kutsutakse Egiptuse, Iisraeli, Süüria Araabia Vabariigi ja Araabia Ühendemiraatide esindajad. Mitmed ELi esindajad tutvustavad osalejatele bioloogiliste ja toksiinrelvade konventsiooniga liitumise tähtsust ja kasulikkust ning samuti ELi algatusi massihävitusrelvade leviku tõkestamisel ja desarmeerimisel. Ka kõnealuse piirkonna bioloogiliste ja toksiinrelvade konventsiooni osalisriigid kutsutakse töörühmas osalema; d) bioloogiliste ja toksiinrelvade konventsiooni käsitlev töörühm allakirjutanud riikidele ja kolmandatele riikidele Aasias ja Vaikse ookeani saartel. Osalema kutsutakse Cooki saarte, Kiribati, Marshalli saarte, Mikroneesia, Myanmari, Nauru, Nepali, Niue, Samoa ja Tuvalu esindajad. Mitmed ELi esindajad tutvustavad osalejatele bioloogiliste ja toksiinrelvade konventsiooniga liitumise tähtsust ja kasulikkust ning samuti ELi algatusi massihävitusrelvade leviku tõkestamisel ja desarmeerimisel. Ka kõnealuse piirkonna bioloogiliste ja toksiinrelvade konventsiooni osalisriigid kutsutakse töörühmas osalema; e) bioloogiliste ja toksiinrelvade konventsiooni käsitlev töörühm allakirjutanud riikidele ja kolmandatele riikidele Ladina-Ameerikas ja Kariibi mere riikides. Osalema kutsutakse Haiti, Guyana ning Trinidadi ja Tobago esindajad. Mitmed ELi esindajad tutvustavad osalejatele bioloogiliste ja toksiinrelvade konventsiooniga liitumise tähtsust ja kasulikkust ning samuti ELi algatusi massihävitusrelvade leviku tõkestamisel ja desarmeerimisel. Ka kõnealuse piirkonna bioloogiliste ja toksiinrelvade konventsiooni osalisriigid kutsutakse töörühmas osalema.